Իվան Լոբոդին

**Իվան Իվանովիչ Լոբոդին**(), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից, 179-րդ հեծելազորային գնդի 66-րդ հեծելազորի Արմավիր դիվիզիայի հրամանատար, փոխ-գնդապետ։ Սովետական միության հերոս (1942 թվական)։

## Կենսագրություն
Ծնվել է 1900 թվականի մարտի 24-ին Հին Պորուբեժկա (ներկայիս Սարատովի շրջանի Պուգաչովսկի մարզ) գյուղում։

Կարմիր բանակում ծառայել է 1918 թվականից մինչև իր՝ 1941 թվականի վախճանը։ 1919 թվականից Խորհրդային Միության կոմունիստական կուսակցության անդամ։

Քաղաքացիական պատերազմի տարիներին մարտերին մասնակցել է որպես շարքային մարտիկ, 25-րդ Չապաևյան դիվիզիայի կազմում դասակի և հեծելավաշտի ղեկավար։ 1919 թվականին Լբիշենսկու մոտ ծանր վրավորվել է։

1940 թվանաին Իվան Իվանովիչը եղել է № 157 ձիաբուծարանի (Զերնոգրադի շրջան) փոխտնօրենը, 1941 թվականին՝ Ձիաբուծարանի կառավարիչը։

Ավարտել է ռազմա-քաղաքական դասընթացներ Կիևում։ 1941 թվականի աշնանը կռվել է Հարավային ճակատում։

1941 թվականի հոկտեմբերի 17-ին Սամբեկում գունդը պաշտպանում էր մարտից 31-րդ հրաձգային դիվիզիայի ելքը։ Փոխգնդապետ Լոբոդինի որոշիչ ու հմուտ գործողությունների, հրաձգային ուժերի ճիշտ տեղաբաշխման, մարտական գործողություններում առաջնագծում հրամանատարի մասնակցության արդյունքում գունդը հաջողությամբ կատարեց իրենց առաջ դրված առաջադրանքը։ 1941 թվականի հոկտեմբերի 20-ին 179-րդ հեծելազորային գունդը զբաղեցրեց Կոպանի խուտորից արևմուք պաշտպանությունը։ Հոկտեմբերի 20-ի ընթացքում հակառակորդը 6 անգամ հարձակման է անցել, բայց Լոբոդինի գունդը դիմակայեց թշնամու տանկերի հարձակումները։ Ոչնչացվեցին 17 տանկ։ Օրվա երկրորդ կեսին թշնամու շուրջ 20 տանկ անցան գնդի հրամանատարական կետը և կարողացան ոչնչացնել այն։ Փոխգնդապետ Լոբոդինը զոհվեց՝ ֆաշիստների կրակոցներից։

Թաղված է Ռոստովի Նեկլինովսկի շրջանի Սադկի խուտորում։

## Պարգևներ
* Սովետական Միության հերոսի կոչումը Իվան Իվանովիչ Լոբոդինին շնորհվեց 1942 թվականի մայսի 5-ին Ռոստով Դոնում գերմանա-ֆաշիստական զավթիչների դեմ մարտերում ցուցաբերած անձնական քաջության և հերոսության ու հրամանատարական կետի խելացի ղեկավարման համար (հետմահու)։
* Բասմաչների դեմ մարտերում ցուցաբերած խիզախության և քաջության համար պարգևատրվել է երկու Կարմիր դրոշի շքանշանով և Տաջիկստանի հանրապետության Աշխատանքային կարմիր դրոշի շքանշանով։

## Հիշատակ
* Հուշատախտակ՝ ի հիշատակ Լոբոդինի տեղադրվել է ռուսական ռազմա-պատմական համայնքի կողմից գ. Հին Պորուբեժկայի միջնակարգ դպրոցի մոտ, որտեղ և սղովորել է Լոբոդինը։ 
* Լոբոդինի անունով է կոչվել Կարաչայ-Չերքեզիա հանրապետության Չերկեսկ քաղաքի փողոցը։ 1948 թվականից Չերկեսկը Իվան Իվանովիչի ընտանիքի համար դարձավ հարազատ քաղաք։

## Ծանոթագրություններ

## Արտաքին հղումներ
* 
* Лободин Иван Иванович // Герои Дона : биобиблиографический справочник / Донская государственная публичная библиотека ; сост. Н. Н. Зайцева. Ростов-на-Дону, 2017 – .
* Моя малая родина  
* [ http://sun.tsu.ru/mminfo/2020/000462771/1942/1942_017.pdf Указ Президиума Верховного Совета СССР «О присвоении звания Героя Советского Союза начальствующему и рядовому составу Красной Армии» от 5 мая 1942 года] // Ведомости Верховного Совета Союза Советских Социалистических Республик : газета. — 1942. — 17 мая (№ 17 (176)). — С. 1.
.

Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային Միության հերոսներ
Կատեգորիա:Կարմիր դրոշի շքանշանի ասպետներ
Կատեգորիա:Լենինի շքանշանի ասպետներ